*7.pielikums*

*Iepirkuma, identifikācijas*

*Nr. \_\_\_\_\_\_\_\_\_\_\_\_\_, nolikumam*

*VEIDLAPA*

*Līguma projekts*

**PAKALPOJUMA LĪGUMS**

Rīgā

*Dokumenta parakstīšanas datums*

*ir pēdējā pievienotā droša elektroniskā paraksta*

*un tā laika zīmoga datums*

**Rīgas valstspilsētas pašvaldības Izglītības, kultūras un sporta departaments**, turpmāk – Departaments vai Pasūtītājs, \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ no vienas puses, un

**\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_, turpmāk – Izpildītājs, valdes *priekšsēdētāja/locekļa* \_\_\_\_\_\_\_\_\_\_ personā, kurš rīkojas saskaņā ar statūtiem, no otras puses, kopā saukti – Puses, pamatojoties uz Rīgas valstspilsētas pašvaldības Izglītības, kultūras un sporta departamenta (turpmāk – Departaments) atklātā konkursa **“Ziemassvētku gaismas mākslinieciskā dizaina dekoru izgatavošana un esošo gaismas dekorāciju mākslinieciskā renovācija pilsētvides Ziemassvētku noformējuma vajadzībām”**, identifikācijas Nr. \_\_\_\_\_\_\_\_\_\_\_, (turpmāk – Iepirkums) **2., 3., 4., vai 5. daļas** rezultātiem (*lieko daļu dzēst*) noslēdz šādu līgumu, turpmāk – Līgums.

1. **Līguma priekšmets**
   1. Pasūtītājs uzdod Izpildītājam, un Izpildītājs apņemas sniegt Iepirkuma \_\_. daļā norādīto Pakalpojumu - **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, CPV kods 92312000-1 mākslinieciskie pakalpojumi; papildu CPV kods: 50232110-4 “Sabiedrisko vietu apgaismes ierīču ekspluatācija”.
   2. (turpmāk – Pakalpojums), saskaņā ar Pušu apstiprinātajiem pielikumiem, kas ir šī Līguma neatņemamas sastāvdaļas un šī Līguma nosacījumiem:
      1. Iepirkuma Tehniskā specifikācija (1. pielikums);
      2. Izpildītāja Tehniskais piedāvājums (2. pielikums);

1.1.3. Izpildītāja Finanšu piedāvājums - tāme (3. pielikums);

* + 1. Pakalpojuma nodošanas-pieņemšanas akts (4.pielikums).
  1. Izpildītājs veic Pakalpojumu, izmantojot savus resursus, iekārtas un materiālus.
  2. Līguma darbības termiņš, atbilstoši Iepirkuma \_\_. daļas izpildes beigu termiņam, ir līdz \_\_\_\_\_\_\_\_\_\_\_\_\_\_\_\_.
  3. Līguma pakalpojuma izpildei paredzēti 3 posmi, saskaņā ar Līguma pielikumā - Tehniskajā specifikācijā norādīto aprakstu.

1. **Līguma summa un norēķinu kārtība**
   1. Saskaņā ar Finanšu piedāvājumu Līguma kopējā summa par Pakalpojuma pilnīgu izpildi ir EUR \_\_\_\_\_\_\_\_\_\_\_\_\_ (summa vārdiem) bez pievienotās vērtības nodokļa (turpmāk – PVN). PVN tiek aprēķināts saskaņā ar spēkā esošajiem normatīvajiem aktiem.

2.2. Pasūtītājs veic 2.1. apakšpunktā noteikto samaksu par Izpildītāja veikto Pakalpojumu šādā kārtībā:

* + 1. avansa maksājumu 20% (divdesmit procenti) apmērā no Līguma kopējā summas, t.i. EUR \_\_\_\_\_\_\_\_ (summa vārdiem) bez PVN, 10 (desmit) darba dienu laikā pēc Līguma parakstīšanas un rēķina iesniegšanas Departamentā Līguma 3.nodaļā noteiktajā kārtībā.

2.2.2. maksājums 30% (trīsdesmit procenti) apmērā no Līguma kopējā summas, t.i. EUR \_\_\_\_\_\_\_\_ (summa vārdiem) bez PVN, 10 (desmit) darba dienu laikā pēc Pakalpojuma 1. posma izpildes pieņemšanas–nodošanas akta parakstīšanas un Izpildītāja rēķina saņemšanas Līguma 3.nodaļā noteiktajā kārtībā.

2.2.3. maksājums 50% (piecdesmit procenti) apmērā no Līguma kopējās summas, t.i. EUR \_\_\_\_\_\_\_\_ (summa vārdiem) bez PVN, 10 (desmit) darba dienu laikā pēc Pakalpojuma 2. un 3. posmu, līdz ar to Pakalpojuma pilnīgas izpildes pieņemšanas–nodošanas akta parakstīšanas un rēķina iesniegšanas Pasūtītājam Līguma 3.nodaļā noteiktajā kārtībā.

* 1. Pakalpojuma posmu izpildes pieņemšanas–nodošanas aktos norāda faktiski sniegto Pakalpojumu daudzumu un faktisko izdevumu apmēru, kas aprēķināts saskaņā ar Finanšu piedāvājumā norādītajām cenām, kā arī neparedzētu un nepieciešamu izdevumu apmēru, kas noteikts saskaņā ar Izpildītāja sagatavotu un Pasūtītāja apstiprinātu papildus izdevumu tāmi.
  2. Remontdarbu un citu neparedzamo papildus izdevumu gadījumā Līguma kopējās summas palielinājums nedrīkst pārsniegt 10% (desmit procenti) apmēru.
  3. Visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843. panta noteikumiem.
  4. Samaksa par Līgumā noteikto Pakalpojumu tiek veikta EUR (*euro*) valūtā, pārskaitot naudu uz Izpildītāja norādīto bankas norēķinu kontu. Par samaksas dienu tiek uzskatīta diena, kad Pasūtītājs veicis pārskaitījumu uz Izpildītāja norēķinu kontu.
  5. Visos dokumentos, kas saistīti ar šo Līgumu, tajā skaitā rēķinā, Izpildītājs norāda rēķina datumu, kā arī citus nepieciešamos rekvizītus un datus (tajā skaitā Pasūtītāja Līguma numuru un datumu, Iepirkuma identifikācijas numuru.)

1. **Rēķina formāts un iesniegšanas kārtība**

3.1. Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas valstspilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.

## Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:

3.2.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

* + 1. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv) sadaļā “Rēķinu iesniegšana” norādītajai informācijai par failu augšupielādi XML formātā;
    2. izmanto manuālu rēķina informācijas ievades Web formu portālā [www.eriga.lv](http://www.eriga.lv) sadaļā “Rēķinu iesniegšana”;
    3. portālā Latvija.lv Pasūtītāja e adresē – EINVOICE@90011524360.

3.3. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā rēķina apstrādes statusam.

3.4. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.

3.5. Rēķina apmaksas termiņu nosaka ne mazāku par 10 (desmit) darba dienām pēc rēķina saņemšanas.

3.6. Rēķina apmaksa tiek veikta, ieskaitot rēķinā norādīto summu Izpildītāja norādītajā kontā.

**4. Pakalpojuma izpildes nodošanas un pieņemšanas kārtība**

* 1. Pakalpojums pa posmiem tiek nodots Pasūtītājam ar Pakalpojuma pieņemšanas – nodošanas aktu, kura projektu sastāda Izpildītājs.
  2. Pasūtītājs 5 (piecu) darba dienu laikā pēc Izpildītāja paziņojuma par Pakalpojuma vai tā daļas pabeigšanu veic Pakalpojuma vai attiecīgā Pakalpojuma posma izpildes kvalitātes un atbilstības Līguma nosacījumiem pārbaudi un paraksta Pakalpojuma pieņemšanas–nodošanasaktu.
  3. Ja sniegtā Pakalpojuma laikā konstatēti trūkumi vai defekti, vai neatbilstība Līguma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.
  4. Izpildītājs novērš aktā norādītos Pakalpojuma trūkumus par saviem līdzekļiem nekavējoši, bet ne vēlāk kā 3 (trīs) darba dienu laikā.
  5. Ja Izpildītājs aktā norādītos trūkumus un nepilnības nenovērš Pasūtītāja noteiktajā termiņā, Pasūtītājs ir tiesīgs tos novērst saviem spēkiem vai pieaicinot trešās personas. Šādā gadījumā Pasūtītāja faktiskie izdevumi par konstatācijas aktā norādīto trūkumu un nepilnību novēršanu tiek norādīti attiecīgā Pakalpojuma posma pieņemšanas-nodošanas aktā un ieturēti no posma apmaksas summas.
  6. Pasūtītājs par neatbilstoši Līgumam un tā pielikumiem sniegtajiem Pakalpojumiem ir tiesīgs samazināt Līguma summu proporcionāli nekvalitatīvi veiktā Pakalpojuma apjomam, par pamatu ņemot Līguma pielikumu - Finanšu piedāvājumu, izņemot, ja Izpildītājs veikto Pakalpojumu nepilnības novērš Līgumā noteiktajā kārtībā un termiņā.
  7. Par Pakalpojuma izpildīšanas dienu tiek uzskatīta diena, kad Izpildītājs nodod Līgumā un tā pielikumos noteiktajam atbilstošu Pakalpojumu un Puses vai to pārstāvji ir abpusēji parakstījuši Pakalpojumu nodošanas-pieņemšanas aktu, kas kļūst par Līguma neatņemamu sastāvdaļu un ir pamats norēķiniem starp Pasūtītāju un Izpildītāju.
  8. Gadījumā, ja Līdzēji nespēj vienoties tādos jautājumos, kas saistīti ar Pakalpojuma atbilstību Līgumam un tā pielikumiem, jautājuma izvērtēšanai var tikt pieaicināts neatkarīgs eksperts.
  9. Izpildītājs uzņemas pilnu atbildību par sniegtā Pakalpojuma (tajā skaitā LED dekoru, pielietoto materiālu, konstrukciju, tehnoloģiju) kvalitāti. Līguma izpildes laikā konstatētos defektus Izpildītājs novērš par saviem līdzekļiem un ar savu darba spēku.
  10. Līguma izpildes laikā Izpildītājs novērš konstatētos defektus 12 (divpadsmit) stundu laikā no brīža, kad Izpildītājs no Pasūtītāja ir saņēmis paziņojumu par atklāto defektu.
  11. Ja Izpildītājs uzskata, ka nav atbildīgs par Līguma izpildes laikā atklātu defektu, Izpildītājs nekavējoši no pretenzijas saņemšanas brīža par to rakstiski paziņo Pasūtītājam.
  12. Ja Izpildītājs pēc Līguma minētā paziņojuma saņemšanas neuzsāk defektu novēršanas darbus, nesniedz atbildi vai neiesniedz Līgumā minēto paziņojumu, Pasūtītājs ir tiesīgs uzskatīt, ka Izpildītājs atsakās veikt defektu novēršanas darbus.
  13. Ja Izpildītājs atsakās veikt defektu novēršanas darbus, Pasūtītājs, bez saskaņošanas ar Izpildītāju, ir tiesīgs šo darbu veikšanai pieaicināt citu uzņēmēju. Šajā gadījumā samaksu par defektu novēršanas darbiem Izpildītājs veic pēc Pasūtītāja piestādīta rēķina. Gadījumā, ja Izpildītājs neveic samaksu par defektu novēršanas darbiem, Pasūtītājam rodas prasījuma tiesība pret Izpildītāju.
  14. Ja tiek konstatēti ievērojami Noformējuma bojājumi, kas radušies vandālisma rezultātā vai stipra vēja (virs 23m/s) iespaidā, un bojājumi nav saistīti ar konstrukciju nepilnībām, tad Izpildītājs ne vēlāk, kā 24 stundu laikā sastāda aktu ar foto fiksācijām un bojājumu novēršanas tāmi un iesniedz to Pasūtītājam. Pēc pieprasījuma šādam aktam ir jāpievieno kompetentas institūcijas izsniegtas izziņa, kas satur ārkārtējo apstākļu - vētras darbības apstiprinājumu un to raksturojumu. Pasūtītājs, izvērtējot bojājumu novēršanas izmaksas, lemj vai objekts atjaunojams par Pasūtītāja līdzekļiem vai demontējams.

1. **Pušu atbildība**
   1. Pasūtītāja tiesības un pienākumi:
      1. savlaicīgi pēc Izpildītāja pieprasījuma nodrošināt Izpildītāju ar visu informāciju, kas nepieciešama šī Līguma izpildei un dot Izpildītājam saistošus norādījumus saistībā ar Līguma izpildi;
      2. saskaņā ar šajā Līgumā noteikto kārtību izskatīt Pakalpojumu atbilstību šajā Līgumā un tā pielikumos noteiktajām prasībām un sniegt attiecīgus komentārus un papildinājumus vai pretenzijas šajā Līgumā noteiktajā kārtībā;
      3. saskaņā ar šajā Līgumā noteikto kārtību pieņemt izpildīto Pakalpojumu, kas atbilst šī Līguma un tā pielikumos noteiktajām prasībām;
      4. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
      5. veikt samaksu par sniegto Pakalpojumu šajā Līgumā noteiktajā kārtībā un apmērā;
      6. nepieņemt Pakalpojumu, kas neatbilst Līgumā vai tā pielikumos noteiktajam;
      7. Pasūtītājam ir tiesības vienpusēji atkāpties no Līguma izpildes, ja:
         1. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
         2. Līguma izpildes gaitā Konkurences padome ir konstatējusi karteli, kurā ir iesaistījies konkrētais Līguma Izpildītājs un kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās un nav pagājuši trīs gadi kopš šis lēmums ir kļuvis nepārsūdzams.
   2. Izpildītāja tiesības un pienākumi:
      1. veikt Pakalpojumu šajā Līgumā un tā pielikumos noteiktajā apjomā, termiņā un kvalitātē, kā arī uzņemties atbildību par sekām, kuras iestāsies Līguma neievērošanas vai nepienācīgas izpildes rezultātā;
      2. novērst Pakalpojuma neatbilstību Līguma un tā pielikumu prasībām saskaņā ar šajā Līgumā noteikto kārtību;
      3. savlaicīgi informēt Pasūtītāju par Līguma izpildes gaitu un par iespējamiem vai paredzamiem kavējumiem Līguma izpildē;
      4. Izpildītājs apņemas bez Pasūtītāja rakstiskas piekrišanas neizpaust informāciju, un veikt visus nepieciešamos pasākumus par informācijas, ko Izpildītājs ieguvis no Pasūtītāja Līguma izpildes gaitā, neizpaušanu, izņemot, ja to pieprasa valsts institūcijas, kurām saskaņā ar likumu ir tiesības prasīt šādu informāciju;
      5. Izpildītājs Līguma izpildē piesaista kvalificētu personālu, kas nepieciešams līgumsaistību izpildei;
      6. Izpildītājs, parakstot šo Līgumu, apliecina, ka pirms Līguma noslēgšanas ir iepazinies ar Tehniskajā specifikācijā norādītajām LED dekoru eksponēšanas vietām dabā (\* Iepirkuma 3. daļā šim papildus – ar Tehniskajā specifikācijā norādīto Pasūtītāja īpašumā esošo LED dekoru tehnisko stāvokli) un to tehnisko stāvokli, tādējādi apzinājis visus iespējamos riskus, kas varētu rasties Pakalpojuma veikšanas laikā un necels nekāda veida prasījumus pret Pasūtītāju par papildus samaksu vai arī neatteiksies no Līguma izpildes;
      7. Izpildītājs ir atbildīgs par darba drošības un elektrodrošības nodrošināšanu LED dekoru uzstādīšanas, eksponēšanas un demontāžas laikā, kā arī par attiecīgajā teritorijā atrodošos personu drošību;
      8. Izpildītājs ir atbildīgs par Pakalpojuma izpildei nepieciešamo LED dekoru un saistītā elektroaprīkojuma - LED dekoru savstarpējo savienojumu, pagarinātāju, vadu un saslēgumu, kā arī par centralizētā pilsētas apgaismojuma balstā esošo LED dekoru elektropieslēguma kontaktmezglu kvalitatīvas darbības uzturēšanu visā Līguma darbības laikā par saviem līdzekļiem un atbilstoši Tehniskās specifikācijas norādījumiem;
      9. Izpildītājs nodrošina apstādījumu uzturēšanas un aizsardzības prasību izpildi, kā arī par saviem līdzekļiem veic Līguma izpildei nepieciešamos sniega attīrīšanas darbus;
      10. Izpildītājam ir pienākums atbildēt uz Pasūtītāja informācijas pieprasījumiem vai citiem iesniegumiem tā norādītajos termiņos;
      11. Izpildītājam ir jāpielieto tehnoloģijas, kas garantē normatīvajos aktos un Tehniskajā specifikācijā noteiktās kvalitātes prasības;
      12. Izpildītājam Līguma pakalpojuma sniegšanas laikā ir jābūt spēkā civiltiesiskās atbildības obligātajai apdrošināšanai;
      13. (tikai Iepirkuma 3. daļai) Izpildītājs Līguma ietvaros, saņemot rīcībai Pasūtītājam piederošos LED dekorus, uzņemas pilnu materiālo atbildību par tiem, ieskaitot trešo personu tīši vai netīši radītu bojājumu un mantas bojāejas riskus.
      14. (tikai Iepirkuma 3. daļai) Pasūtītājam piederošos LED dekorus Izpildītājs ir tiesīgs izmantot tikai un vienīgi šī Līguma izpildes nodrošināšanai.
      15. Izpildītājs apņemas, publicējot informāciju par Objekta projektu un tā īstenošanu, pievienot rakstisku atsauci uz Pasūtītāju, iepriekš ar Pasūtītāja kontaktpersonu saskaņotā formā.
      16. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
      17. Izpildītājs uzņemas materiālo atbildību par Pasūtītājam un trešajām personām nodarītajiem zaudējumiem un nemantisko kaitējumu, kā arī atlīdzina visus izdevumus, zaudējumus un nemantisko kaitējumu, kas Izpildītāja darbības vai bezdarbības rezultātā radušies Pasūtītājam un/vai trešajām personām.
      18. Izpildītājs ir atbildīgs par drošības pasākumu nodrošināšanu LED dekoru uzstādīšanas, eksponēšanas perioda un demontāžas laikā, kā arī par attiecīgajā teritorijā atrodošos personu drošību atbilstoši normatīvajos aktos noteiktajam;
      19. Izpildītājam, papildus citos Līguma punktos noteiktajam, ir šādi pienākumi:
          1. sniegt Pakalpojumus Līgumā paredzētajā termiņā, apjomā un kvalitātē un ievērojot attiecināmos spēkā esošos ārējos normatīvos aktus tai skaitā Preču un pakalpojumu drošuma likumā noteiktajās prasības;
          2. nekavējoties rakstiski informēt Pasūtītāju par jebkādiem šķēršļiem vai apstākļiem, kas kavē Līgumā noteikto Pakalpojumu pienācīgu sniegšanu.
   3. Ja Pakalpojuma izpilde tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0.5 % apmērā no attiecīgā Pakalpojuma posma izpildes kopējās summas bez PVN, bet ne vairāk kā 10 % (desmit procenti) no Līguma kopējās summas.
   4. Ja Pasūtītājs kavē maksājumu termiņu, tad par katru nokavēto dienu maksā Izpildītājam līgumsodu 0.5 % apmērā no attiecīgā Pakalpojuma izpildes kopējās summas bez PVN, bet ne vairāk kā 10 % (desmit procenti) no Līguma kopējās summas.
   5. Aprēķināto līgumsoda summu Pasūtītājs ir tiesīgs ieturēt no samaksas par izpildīto Pakalpojumu, rakstiski par to informējot Izpildītāju.
   6. Gadījumā, ja Izpildītājs nenodrošina savu saistību izpildi, tajā skaitā, ja Izpildītājs kavē posma vai Līguma izpildes termiņu vairāk par 7 (septiņām) dienām, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Šajā gadījumā Līgums uzskatāms par izbeigtu 3. (trešajā) darba dienā pēc Pasūtītāja paziņojuma par atkāpšanos izsūtīšanas dienas.
   7. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
   8. Izpildītājam Līguma spēkā esamības laikā ir saistošs iesniegtais piedāvājums Iepirkumā.
   9. Izpildītājs, parakstot šo Līgumu, apliecina, ka pirms Līguma noslēgšanas ir iepazinies ar visām Tehniskās specifikācijas prasībām, apņēmās veikt Pakalpojumu saskaņā ar Tehniskajā piedāvājumā noteikto, tādējādi apzinājis visus iespējamos riskus, kas varētu rasties Pakalpojuma veikšanas laikā un necels nekāda veida prasījumus pret Pasūtītāju par papildus samaksu vai arī neatteiksies no Līguma izpildes;
   10. Ja Izpildītājs nav sniedzis Līgumam un tā pielikumiem atbilstošu Pakalpojumu vai arī Pakalpojums nav sniegts augstā kvalitātē, tad Pasūtītājs var izveidot komisiju, kurā ietilpst arī Izpildītājs, lai izvērtētu neizdarītos darbus vai sniegtā Pakalpojuma kvalitāti un pieņemtu lēmumu par Līguma summas samazinājumu un/vai soda naudas apmēru, vai Līguma summas neizmaksāšanu.
   11. Pasūtītājam ir tiesības pieņemt lēmumu par Līguma summas neizmaksāšanu, tās samazināšanu un naudas soda piemērošanu 30 (trīsdesmit) dienu laikā no konstatētā pārkāpuma akta sastādīšanas brīža.
2. **Līguma grozīšanas un izbeigšanas kārtība**
   1. Līguma grozījumi vai papildinājumi ir pieļaujami pie nosacījuma, ka tie nav pretrunā ar Publisko iepirkuma likuma nosacījumiem (turpmāk – PIL). Saskaņā ar PIL 61. pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi).
   2. Līguma darbības laikā ir pieļaujami Līguma grozījumi, kas tiek veikti saskaņā ar PIL 61. panta trešās daļas 1. punktu, , kā arī 61.panta piekto daļu.
   3. Iepirkuma līguma grozījumi var attiekties uz Līguma summas palielinājumu vai samazinājumu konkrētā Iepirkumu daļā līdz 10% no kopējās līguma summas šādos gadījumos:
      1. Iepriekš neplānota, ar Pasūtītāju saskaņota remonta apjoms;
      2. Līguma posmu vai kopējā termiņa izmaiņas;
      3. Pasūtītāja noteiktas izmaiņas izvietojuma lokācijās.
   4. Citi Līguma grozījumi var tikt veikti PIL 61. pantā noteiktajā kārtībā.
   5. Līdzējiem, savstarpēji rakstveidā vienojoties, ir tiesības veikt Līguma grozījumus. Līguma grozījumi ir neatņemama Līguma sastāvdaļa.
   6. Līgumu var izbeigt pirms termiņa saskaņā ar Līguma 5.1.7., 5.7. apakšpunktā noteikto.
   7. Līguma saistību neizpildes vai Līguma saistību pārkāpuma gadījumā vai, ja netiek ievērots Līguma 5.9. apakšpunktā noteiktais, Pasūtītājam ir tiesības, rakstveidā paziņojot Izpildītājam, vienpusējā kārtā atkāpties no Līguma, prasot Izpildītājam atlīdzināt zaudējumus.
   8. Gadījumā, ja tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, Pasūtītājam ir tiesības, rakstveidā paziņojot Izpildītājam, vienpusējā kārtā atkāpties no Līguma.
   9. Pasūtītājam ir tiesības, rakstveidā paziņojot Izpildītājam, vienpusējā kārtā atkāpties no Līguma, ja Izpildītājam piemērotā līgumsoda apmērs sasniedzis 10% (desmit procentus) no Līguma summas.
   10. Izpildītājam ir tiesības, rakstveidā paziņojot Pasūtītājam, vienpusējā kārtā atkāpties no Līguma, ja Pasūtītājs kavē Līguma 2.1. apakšpunktā norādīto samaksas termiņu ilgāk par 30 (trīsdesmit) kalendārajām dienām.
   11. Līguma izbeigšanas gadījumā Līdzēji rakstveidā vienojas par galējo norēķinu atbilstoši pieņemtajam Pakalpojumam un izrakstītajiem rēķiniem.
   12. Līguma izbeigšana neatbrīvo Līdzējus no pienākuma maksāt līgumsodu.
3. **Nepārvarama vara**
   1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
   2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
   3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
   4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika, kādā darbojas nepārvaramās varas apstākļi.
   5. Ja nepārvaramas varas apstākļu ietekme turpinās ilgāk nekā trīs mēnešus, Puses vienojas par tālāko sadarbību vai par Līguma izbeigšanu.
4. **Strīdu izskatīšanas kārtība** 
   1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

# Līguma izpildē iesaistīto speciālistu nomaiņa

* 1. Izpildītāja speciālistu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, pēc Līguma noslēgšanas drīkst nomainīt to saskaņojot ar Pasūtītāju, norādot objektīvus apstākļus un ievērojot Līguma 9.2. punkta nosacījumus.
  2. Pasūtītājs nepiekrīt Līguma 9.1.punktā minētā speciālista nomaiņai, ja Izpildītāja piedāvātais speciālists neatbilst Iepirkuma dokumentos noteiktajām prasībām, kas attiecas uz Izpildītāja speciālistiem.
  3. Pasūtītājs pieņem lēmumu atļaut vai atteikt Pakalpojuma sniedzēja speciālista nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
  4. Pakalpojuma izpildes laikā Pasūtītājam ir tiesības pieprasīt nomainīt speciālistu gadījumā, ja speciālists Pakalpojumu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par speciālista nomaiņu.
  5. Izpildītājs ir atbildīgs par Pakalpojuma sniegšanā iesaistīto speciālistu kvalifikāciju, kompetenci un darbībām Pakalpojuma sniegšanas vietā un laikā. Izpildītāja nomainītu vai papildus piesaistītu, bet Pasūtītāja neapstiprinātu, speciālistu sniegtais Pakalpojums netiek apmaksāts.
  6. Ja Pakalpojuma sniedzējs neievēro Līguma 9.sadaļā noteikto iesaistīto speciālistu nomaiņas kārtību, Pasūtītājs var apturēt Pakalpojuma izpildi līdz Izpildītājs ir novērsis konstatētos pārkāpumus, nepagarinot Pakalpojuma izpildes termiņus.
  7. Pakalpojuma norisi un izpildi koordinē Līguma 10.9.2. punktā norādītā Izpildītāja kontaktpersona.

1. **Noslēguma noteikumi**
   1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
   2. Visi Līguma grozījumi un papildinājumi noformējami rakstiski. Tie pievienojami Līgumam kā pielikumi un kļūst par Līguma neatņemamām sastāvdaļām.
   3. Pasūtītājs tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   4. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai (Rīgas valstspilsētas pašvaldības pilsētas svētku organizēšanas plānam) un savām finanšu iespējām.
   5. Par iespējamām izmaiņām Pasūtītājs informē izpildītāju ne vēlāk kā 10 (desmit) darba dienas pirms attiecīgo darbu uzsākšanas.
   6. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
   7. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
   8. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
   9. Pušu kontaktpersona savstarpēji sadarbības koordinēšanai Līguma ietvaros ar tiesībām parakstīt Līguma izpildes dokumentāciju:
      1. Pasūtītāja kontaktpersona: Ināra Gauja, tālr. 67181273, e-pasts: Inara.Gauja@riga.lv.
      2. Izpildītāja kontaktpersona: \_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_.
   10. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
       1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
       2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2. (otrajā) darba dienā pēc nosūtīšanas;
       3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
   11. Līgumam ir pievienoti 4 (četri) pielikumi:
       1. 1. pielikums “Tehniskā specifikācija”;
       2. 2. pielikums “Tehniskais piedāvājums”;
       3. 3. pielikums “Finanšu piedāvājums”;
       4. 4.pielikums “Pakalpojuma nodošanas-pieņemšanas akts”;

10.12. Līgums sagatavots latviešu valodā ar 4 (četriem) pielikumiem, kas ir Līguma neatņemama sastāvdaļa. Pusēm ir pieejams abpusēji parakstīts Līgums elektroniskā formātā.

1. **Pušu rekvizīti un paraksti**

|  |  |
| --- | --- |
| Pasūtītājs  Rīgas valstspilsētas pašvaldības Izglītības, kultūras un  sporta departaments  Juridiskā adrese: Krišjāņa Valdemāra  iela 5, Rīga, LV-1010  Tālrunis: 67026816  e-pasts: [iksd@riga.lv](mailto:iksd@riga.lv)  Norēķinu rekvizīti:  Rīgas valstspilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360  PVN. reģ. Nr.: LV90011524360  Banka: Luminor Bank, AS filiāle  Kods: RIKOLV2X  Konts: LV62RIKO0021000016220  RD iestādes kods: 210  Dokumentu ar drošu elektronisko  parakstu parakstīja *V. Uzvārds* | Izpildītājs  **Izpildītāja nosaukums**  Reģistrācijas Nr. \_  Juridiskā adrese**:** \_  Tālrunis: \_  E-pasts: [\_](mailto:united@workshops.lv)  Banka: \_  Kods: \_  Konts: \_  Dokumentu ar drošu elektronisko  parakstu parakstīja *V. Uzvārds* |

1. pielikums

pakalpojuma līgumam

**Tehniskā specifikācija**

**Iepirkuma \_daļai**

|  |  |
| --- | --- |
| Pasūtītājs  Dokumentu ar drošu elektronisko parakstu parakstīja *V. Uzvārds* \_\_\_\_\_\_\_\_\_\_\_\_\_\_\_\_\_\_ | Izpildītājs  Dokumentu ar drošu elektronisko parakstu parakstīja *V. Uzvārds* |

1. pielikums

pakalpojuma līgumam

**Tehniskais piedāvājums**

**Iepirkuma \_.daļai**

|  |  |
| --- | --- |
| Pasūtītājs  Dokumentu ar drošu elektronisko parakstu parakstīja *V. Uzvārds* \_\_\_\_\_\_\_\_\_\_\_\_\_\_\_\_\_\_ | Izpildītājs  Dokumentu ar drošu elektronisko parakstu parakstīja *V. Uzvārds* |

3.pielikums

pakalpojuma līgumam

**Finanšu piedāvājums Iepirkuma \_.daļai**

|  |  |
| --- | --- |
| Pasūtītājs  Dokumentu ar drošu elektronisko parakstu parakstīja *V. Uzvārds* \_\_\_\_\_\_\_\_\_\_\_\_\_\_\_\_\_\_ | Izpildītājs  Dokumentu ar drošu elektronisko parakstu parakstīja *V. Uzvārds* |

4.pielikums

pakalpojuma līgumam

**PAKALPOJUMU NODOŠANAS–PIEŅEMŠANAS AKTS (*projekts*)**

Rīgā

*Dokumenta parakstīšanas datums*

*ir pēdējā pievienotā droša elektroniskā paraksta*

*un tā laika zīmoga datums*

Rīgas valstspilsētas pašvaldības Izglītības, kultūras un sporta departaments, reģistrācijas Nr. 90011524360, juridiskā adrese: Krišjāņa Valdemāra iela 5, Rīga, LV- 1010 (turpmāk - **Pasūtītājs**), tās \_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_**, kas reģistrēta \_\_\_\_\_\_\_\_\_ reģistrā ar Nr.\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_ (turpmāk - **Izpildītājs**), tās \_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_, no otras puses, bet abi kopā un katrs atsevišķi turpmāk saukti - **Līdzēji**, paraksta šādu nodošanas-pieņemšanas aktu:

1. Saskaņā ar 202\_. gada \_\_\_.\_\_\_\_\_\_\_\_\_\_ pakalpojuma līgumu Nr. \_\_\_\_\_\_\_\_\_\_\_\_\_\_\_\_ (turpmāk - **Līgums**)Izpildītājs ir veicis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - Pakalpojums).
2. Izpildītājs apliecina, ka Pakalpojums ir izpildīts atbilstoši Līguma un tā pielikumos noteiktajam par Līgumā noteikto summu EUR \_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro un \_\_ centi).
3. Pasūtītājs konstatē, ka Pakalpojums ir sniegts atbilstoši Līgumā un tā pielikumos noteiktajam, tādējādi pieņem Pakalpojumu pilnā apmērā.
4. Pakalpojuma nodošanas-pieņemšanas akts ir Līdzēju noslēgtā Līguma neatņemama sastāvdaļa. Pusēm ir pieejams abpusēji parakstīts nodošanas-pieņemšanas akts elektroniskā formātā.

|  |  |
| --- | --- |
| Pasūtītājs  Dokumentu ar drošu elektronisko parakstu parakstīja *V. Uzvārds* \_\_\_\_\_\_\_\_\_\_\_\_\_\_\_\_\_\_ | Izpildītājs  Dokumentu ar drošu elektronisko parakstu parakstīja *V. Uzvārds* |